148. löggjafarþing 2017–2018.

Þingskjal 237 — 163. mál.

Fyrirspurn

til utanríkisráðherra um innflutning á hráum og ógerilsneyddum matvælum.

Frá Bjarna Jónssyni.

1.	Hvernig hyggst ráðherra tryggja sjálfsákvörðunarrétt Íslendinga til að takmarka innflutn
ing á hráum, ófrosnum kjötvörum, eggjum og ógerilsneyddum mjólkurafurðum með tilliti til matvælaöryggis, lýðheilsu og þeirrar niðurstöðu EFTA-dómstólsins í sameinuð
um málum E-2/17 og E-3/17 frá 14. nóv. 2017 að íslenskar reglur varðandi innflutning á hrárri og unninni kjötvöru, eggjum og mjólk samrýmist ekki almennum viðskipta
ákvæðum EES-samningsins?

2.	Hvernig telur ráðherra vænlegast að tryggja á vettvangi utanríkismála að þau ákvæði laga nr. 143/2009 sem banna innflutning á hráum og ógerilsneyddum matvælum, sem geta reynst sýkingarvaldar, haldi gildi sínu og ákvörðun Alþingis um þetta, sem í lögun
um felst, standi?

3.	Hyggst ráðherra taka þessi mál upp á pólitískum og lagalegum grunni við forystu Evrópusambandsins til að kynna henni forsendur þeirrar afstöðu sem felst í lögum nr. 143/2009 og þá hagsmuni sem í húfi eru fyrir íslenska landbúnaðarframleiðslu, hollustu
hætti og lýðheilsu, dýraheilbrigði og verndun íslenskra búfjárstofna?

Skriflegt svar óskast.